Stavropoldagi YTH natijasida 4 nafar jizzaxlik fuqaro vafot etgan

O`zbekiston Respublikasi Favqulodda vaziyatlar vazirligi «Call-markazi»ga fuqaro A.Boymatovdan tushgan ma`lumotga ko`ra, (O`zbekiston Respublikasi fuqarosi, hozirgi paytda Rossiya Federasiyasi hududida) 2018 yilning 4 aprel kuni soat 18:39 da Rossiya Federasiyasi, Izobil shahar okrugining "Stavropol-Novoaleksandrovsk" avtomobil yo`lida "VAZ-2101" rusumli engil avtomobili, "Isuzu" rusumli yuk avtomobili bilan to`qnashib, YTH transport hodisasi sodir bo`ldi.
YTH natijasida 4 nafar O`zbekiston Respublikasi fuqarolari vafot etgan. Vafot etgan fuqarolar: 1. Jumaqulov Shuhrat, 1983 y.  2. Tagaev Mirjalol, 1991 y.  3. Qarshiev Muhritdin, 1995 y.  4. Yunusov Bahrom, 1988 y.  
Birlamchi ma`lumotlarga ko`ra, vafot etgan fuqarolar Jizzax viloyati Zomin tumanidan. FVV xabariga ko`ra, vafot etganlarning jasadlari Izobil shahar okrugining markaziy kasalxonasiga olib borilgan. Ushbu ma`lumotni Rossiya Federasiyasi favqulodda vaziyatlar boshqaruvi milliy markazi tomonidan tasdiqlandi. Ushbu voqea yuzasidan batafsil ma`lumotni O`zbekiston Respublikasi Favqulodda vaziyatlar vazirligi tomonidan ochilgan «Tezkor raqam» (+998 71) 147-10-50 dan olishingiz mumkin.